Na temelju članka 5. Odluke o davanju u zakup javnih površina i drugih nekretnina u vlasništvu Općine Omišalj za postavljanje privremenih objekata, reklamnih i oglasnih predmeta („Službene novine Primorsko-goranske županije“ broj 17/10, 19/10, 11/11, 15/12, 55/12, 4/16, 11/18 i 13/20), članka 48. Pravilnika o lokacijama i uvjetima za postavljanje i oblikovanje privremenih objekata i predmeta („Službene novine Primorsko-goranske županije“ broj 57/10 i 12/11) i Zaključka Općinske načelnice od 20.04.2022. godine, Općina Omišalj raspisuje

**JAVNI NATJEČAJ**

**za davanje u zakup javnih površina u vlasništvu Općine Omišalj**

**za postavljanje privremenih objekata**

Predmet ovog Javnog natječaja je davanje u zakup javne površine u vlasništvu Općine Omišalj za postavljanje privremenih objekata na sljedećim lokacijama:

**I. Kiosci, štandovi i reklamni predmeti:**

**I.1. Lokacija za davanje u zakup javne površine s kioskom površine do 12,00 m² u ulici Ribarska obala u Njivicama (mikrolokacija - park iznad objekta “ Plava terasa”):**

- Namjena: prodaja novina, cigareta, igara na sreću i sl.,

- Razdoblje na koje se daje zakup: dvije godine od dana preuzimanja kioska,

- Početna cijena zakupa: 30.000,00 kuna, uvećano za PDV (godišnje).

**I.2. Lokacija za davanje u zakup javne površine za postavu kioska površine do 15,00 m² i pokretnih naprava – do 30 komada ležaljki u ulici Ribarska obala u Njivicama (mikrolokacija - park iznad objekta “Plava terasa”):**

- Namjena: iznajmljivanje plažnih rekvizita,

- Razdoblje na koje se daje zakup: od dana zaključenja ugovora do 01.10.2022. godine,

- Početna cijena zakupa: 26.200,00 kuna (sezonski).

**I.3. Lokacija za davanje u zakup javne površine za postavu montažnog objekta površine do 9,00 m² u ulici Ribarska obala u Njivicama (mikrolokacija - park iznad objekta “Plava terasa”):**

- Namjena: uslužne djelatnosti (usluge njege i održavanja tijela - masaža),

- Razdoblje na koje se daje zakup: dvije godine od dana zaključenja ugovora,

- Početna cijena zakupa: 15.000,00 kuna (godišnje).

**I.4. Lokacija za davanje u zakup javne površine za postavu pokretne naprave - zabavnog parka površine do 300,00 m² u ulici Ribarska obala u Njivicama (mikrolokacija - park iznad objekta “Plava terasa”):**

- Namjena: zabavni park,

- Razdoblje na koje se daje zakup: od dana zaključenja ugovora do 01.10.2022. godine,

- Početna cijena zakupa: 30.000,00 kuna (sezonski).

**I.5. Lokacija za davanje u zakup javne površine sa pokretnom napravom – štandom u ulici Ribarska obala u Njivicama (mikrolokacija - ispred objekta Ribarska obala kbr. 26-28):**

- Namjena: prodaja lavande i proizvoda od lavande,

- Razdoblje na koje se daje zakup: od dana zaključenja ugovora do 01.10.2022. godine,

- Početna cijena zakupa:14.400,00 kuna, uvećano za PDV (sezonski).

**I.6. Lokacija za davanje u zakup javne površine do 1,00 m² za postavu reklamnog predmeta - panoa uz šetnicu između ulice Primorska cesta i ulice Ribarska obala u Njivicama (mikrolokacija - pored objekta Ribarska obala kbr. 31):**

- Namjena: reklamni pano,

- Razdoblje na koje se daje zakup: godina dana od dana zaključenja ugovora,

- Početna cijena zakupa: 50,00 kuna (mjesečno).

**I.7. Lokacija za davanje u zakup javne površine do 1,00 m² za postavu reklamnog predmeta - panoa u ulici Ribarska obala u Njivicama (mikrolokacija - ispred objekta Ribarska obala kbr. 26-28):**

- Namjena: reklamni pano,

- Razdoblje na koje se daje zakup: od dana zaključenja ugovora do 01.10.2022. godine,

- Početna cijena zakupa: 50,00 kuna (mjesečno).

**I.8. Lokacija za davanje u zakup javne površine do 1,00 m² za postavu reklamnog predmeta - panoa u ulici Ribarska obala u Njivicama (mikrolokacija – ispred objekta Ribarska obala kbr. 2:**

- Namjena: „sandwich“ reklamni pano površine do 0,7 m2 po stranici,

- Razdoblje na koje se daje zakup: od dana zaključenja ugovora do 01.10.2022. godine,

- Početna cijena zakupa: 50,00 kuna (mjesečno).

**I.9. Lokacija za davanje u zakup javne površine s kioskom površine do 9,00 m² ulici Placa u Njivicama (mikrolokacija – pored objekta Placa kbr. 81):**

- Namjena: prodaja novina, cigareta, igara na sreću i sl.,

- Razdoblje na koje se daje zakup: godina dana od dana zaključenja ugovora,

- Početna cijena zakupa: 50.000,00 kuna, uvećano za PDV (godišnje).

**I.10. Lokacija za davanje u zakup javne površine za postavu kioska površine do 12,00 m2 u ulici Kralja Tomislava u Njivicama (mikrolokacija – Peharček, u blizini autobusne stanice):**

- Namjena: turistička agencija,

- Razdoblje na koje se daje zakup: 15.06.2022. godine – 15.09.2022. godine,

- Početna cijena zakupa: 2.500,00 kuna.

**I.11. Lokacija za davanje u zakup javne površine za postavu kioska površine do 12,00 m² te ugostiteljske terase uz kiosk površine 37,20 m² (mikrolokacija - parkiralište u blizini hotela „Učka“ u Omišlju):**

- Namjena: ugostiteljstvo,

- Razdoblje na koje se daje zakup: godina dana od dana preuzimanja kioska,

- Početna cijena zakupa: 17.790,00 kuna (godišnje).

**II. Lokacije za davanje u zakup javne površine u vlasništvu Općine Omišalj za postavu ugostiteljske i/ili terase uz trgovinu za godišnje razdoblje – 2022 . godina, na sljedećim lokacijama:**

|  |  |  |  |  |
| --- | --- | --- | --- | --- |
| **Red.**  **broj** | **Lokacija** | **Površina u m²** | **Namjena**  **površine** | **Početna cijena zakupnine (kn)** |
| **1.** | Placa 1 (ispred trgovine „Ivić“), Njivice | 1,60 | Terasa uz trgovinu | 352,00 |
| **2.** | Ribarska obala 5 (ispred ugostiteljskog objekta „Miramare“), Njivice | 25,00 | Ugostiteljska terasa uz objekt udaljena 3,00 m od zelenog pojasa | 5.500,00 |
| **3.** | Ribarska obala 6 (ispred ugostiteljskog objekta „Oliva“), Njivice | 7,00 | Ugostiteljska terasa uz objekt udaljena 3,00 m od zelenog pojasa | 1.540,00 |
| **4.** | Ribarska obala 20 (ispred trgovine „BN“), Njivice | 30,23 | Terasa uz trgovinu | 8.917,85 |
| **5.** | Ribarska obala 28 (ispred objekta trgovine „Niki“), Njivice | 24,95 | Terasa uz trgovinu | 7.360,25 |

**Na natječaju ne može sudjelovati ponuditelj koji:**

* ne ispunjava ili nije ispunjavao obveze iz ugovora sklopljenog temeljem odredbi Odluke o davanju u zakup javnih površina i drugih nekretnina u vlasništvu Općine Omišalj za postavljanje privremenih objekata, reklamnih i oglasnih predmeta,
* je već bio utvrđen najpovoljnijim ponuditeljem za lokaciju koja je predmet natječaja, ali nije sklopio ugovor o zakupu ili je sklopio ugovor i isti raskinuo prije ugovorenog roka,
* koji ima nepodmiren dug prema Općini Omišalj po bilo kojoj osnovi.

**UVJETI NATJEČAJA:**

* Pravo sudjelovanja u natječaju imaju fizičke i pravne osobe koje su registrirane za obavljanje djelatnosti i koje nemaju dugovanja prema Općini Omišalj s bilo kojeg osnova;
* Cijena **godišnjeg** zakupa plaća se na sljedeći način:
* godišnji zakup za 2022. godinu plaća se u dva obroka, prvih 50% iznosa po potpisu ugovora, a drugih 50% iznosa do 15.07.2022. godine,
* za svaku narednu godinu prvih 50% iznosa godišnje zakupnine do 28.04., a drugih 50% iznosa do 14.07. tekuće godine;
* Odabrani ponuditelj dužan je po potpisu ugovora ishoditi sve potrebne dozvole i suglasnosti od nadležnih tijela, poštovati higijensko - tehničke uvjete, te održavati čistoću zakupljenog zemljišta, kao i uvjete postavljanja i oblikovanja privremenih objekata i predmeta na javnim površinama određenim u Pravilniku o lokacijama i uvjetima za postavljanje i oblikovanje privremenih objekata i predmeta;
* Zakupnik snosi troškove opremanja na lokacijama na kojima nije osigurana komunalna infrastruktura (električna energija, voda i odvodnja), kao i troškove uređenja zemljišta i pripreme za postavu privremene naprave. Također, zakupnik snosi troškove potrošnje električne energije i vode. Zakupnik je dužan neposredno uz privremeni objekt postaviti koš za otpatke.
* **Općina može otkazati ugovor o zakupu u slučaju potrebe uređenja nekretnine koja je u zakupu, odnosno radi privođenja nekretnine namjeni sukladno odgovarajućim dokumentima prostornog uređenja. U navedenom slučaju zakupnik nema pravo tražiti od Općine naknadu štete.**

Odabrani ponuditelj za lokaciju pod točkom **I.5.** može ostvariti pravo na umanjenje cijene zakupa od 30% za prodaju autohtonih suvenira proizvedenih na otoku Krku, pod uvjetom da priloži dokaz kojim potvrđuje izvornost (odgovarajući certifikat ili drugi dokument).

Odabrani ponuditelj za lokaciju pod točkom **I.9.** dužan je djelatnost obavljati tokom cijele godine. **Također, Općina Omišalj zadržava pravo na davanje u zakup utora za postavu bankomata u sklopu kioska koji se daje u zakup za navedenu lokaciju, te se odabrani ponuditelj odriče bilo kakvih prava i potraživanja po toj osnovi.**

**Ponuda za sudjelovanje na natječaju mora sadržavati:**

1. Pisanu ponudu u kojoj mora biti navedeno ime i prezime ponuditelja i njegovo prebivalište (za fizičku osobu), odnosno naziv, sjedište i zakonski zastupnik tvrtke (za pravnu osobu), OIB, kontakt (telefonski broj i e-mail adresa), e-mail adresa/e za dostavu e-Računa (maksimalno dvije e-mail adrese) i ponuđena cijena izražena slovima i brojkama;

2. Presliku rješenja o upisu u sudski registar za pravne osobe, odnosno obrtni registar za fizičke osobe, rješenje o upisu u registar udruge, političke stranke i slično, kojom natjecatelj dokazuje da je registriran za obavljanje djelatnosti za koju podnosi ponudu;

3. Presliku osobne iskaznice ukoliko je ponuditelj fizička osoba;

4. Potvrdu o nepostojanju duga prema Općini, ne stariju od 60 dana (izdaje se temeljem ispunjenog Obrasca Zahtjeva za potvrdu o nepostojanju duga - Prilog 1. ovog Javnog natječaja);

5. Potpisanu Izjavu o obavljanju **ugostiteljske** djelatnosti u protekloj godini s potrebnim dokazima (Prilog 2. ovog Javnog natječaja), **koju dostavljaju ponuditelji – ugostitelji koji su u protekloj godini radili dulje od devet mjeseci na jednoj od lokacija navedenih pod točkom II.**;

6. Dokaz o izvršenoj uplati jamčevine u iznosu od 10% od početnog iznosa zakupnine koja se uplaćuje na transakcijski račun Općine Omišalj, IBAN: HR91 2402 0061 8301 0000 9, model HR68, poziv na broj: 5738 - OIB ponuditelja, sa svrhom uplate: jamčevina za zakup javne površine;

7. Naznaku broja transakcijskog računa ponuditelja te naziv poslovne banke kod koje je račun otvoren, radi povrata jamčevine. Jamčevina ponuditelja čija ponuda nije prihvaćena vraća se ponuditelju najkasnije u roku od 8 (osam) dana nakon donošenja Odluke o odabiru, dok se jamčevina ponuditelja čija je ponuda prihvaćena zadržava i uračunava u iznos zakupnine.

Najpovoljnijom ponudom smatrati će se ona ponuda koja uz ispunjenje uvjeta iz ovog Javnog natječaja sadrži najviši iznos zakupnine. U slučaju da dva ili više ponuditelja, koji ispunjavaju uvjete iz Javnog natječaja, ponude isti iznos zakupnine pravo prvenstva ima ponuditelj čija ponuda je ranije zaprimljena u Upravnom odjelu Općine Omišalj.

Odabrani ponuditelj obvezan je s Općinom Omišalj zaključiti ugovor o zakupu javne površine u roku od osam dana od dana primitka Odluke o odabiru. U protivnom će se smatrati da je od prijave na Javni natječaj odustao. Ukoliko najpovoljniji ponuditelj odustane od sklapanja ugovora o zakupu, nema pravo na povrat jamčevine.

**Ponude s utvrđenim prilozima dostavljaju se u zatvorenoj omotnici s naznakom „Javni natječaj za zakup javnih površina – NE OTVARATI“, s naznačenim rednim brojem lokacije na koju se odnose,** na adresu: Općina Omišalj, Prikešte 13, 51513 Omišalj, **najkasnije do** **04.05.2022. godine do 10,00 sati.** Ponude pristigle nakon isteka roka za dostavu ponuda neće se otvarati, **bez obzira na način dostave.** Nepotpune ponude neće se razmatrati.

Otvaranje ponuda održati će se 04.05.2022. godine u 10,00 sati u zgradi Općine Omišalj, Prikešte 13, Omišalj.

O odabiru najpovoljnije ponude ponuditelji će biti izvješteni u pisanom obliku.

Općina Omišalj zadržava pravo ne odabrati niti jednu ponudu.

Sve informacije o ovom Javnom natječaju mogu se dobiti u Upravnom odjelu Općine Omišalj, radnim danom od 09,00 - 15,00 h, na tel. 051/661-977.

KLASA: 363-01/22-01/23

URBROJ: 2170-30-22-01-2

U Omišlju, 20.04.2022. godine.

**OPĆINA OMIŠALJ**